
P R O O E M I U M. 


Justo  saepius  evenire  mihi  videtur,  ut  permulti,  (fui  dis- 
sertationem inauguralem  scribant,  talia  argumenta  sibi 
sumant,  quae  propter  experientiam  nondum  satis  lirma- 
tam  aut  vana  aut  ita  comparata  sunt,  ut  nihil  novi  ipsi 
proferant,  sed  satis  pervulgata  repetant.  Quae  quum  ila 
sint,  taustissimum  hoc  mihi  contigisse  fateor,  ut  incide- 
rim. in  rem  dignissimam  quidem  (juae  describeretur,  ({uarn 
parum  illustratam  viri  docti  reliquerunt. 

Quamobrem  nihil  antiquius  habui,  quam  ut  hanc 
mihi  rem  eligerem  describendam  et  explicandam  ; idque  eo 
magis  placuit,  quo  magis  persuasum  habui,  hoc  opus  vi- 
ribus tironis  adaptatum  esse  et  maximum  scribendi  en)o- 
lumentum  non  ferre  non  posse.  Quod  quum  intellige- 
rem,  virum  illustrem  et  de  anatomia  summe  meritum, 


qui  idern  ab  omnibus  maximo  in  numero  et  honore  ha- 
betur, F r.  Schlemm  adii,  ut  casum  pathologicum  in 
theatro  anatomico  Berolinensi  inventum  describendi  la- 
cui (atem  mihi  permitteret. 

In  dissecando  enim  corpore  infantili  magna  orga- 
norum abdominalium  pars  in  cavo  thoracis  inventa  erat, 
et  hanc  ob  caussam  cadaverulum  tempestive  manibus 
parum  exercitatis  subductum  Museo  Berolinensi  anato- 
mico traditum  est.  Hunc  igitur  casum  pathologicum  ra- 
rissimum his  ])agellis  descriptum  et  tabula  adjecta  illu- 
stratum invenies;  sed  non  unum  illum,  verum  etiam  quos 
similes  de  hoc  ectopiarum  genere  alios  observatos  inveni 
casus,  memoria  dignos,  contuli  et  illius  prorsus  illustrandi 
caussa  adjeci. 

•• 

Jam  vero,  quum  haec  observatio  omni  jure  inter 
caras  possit  relerri,  eaque  res  a paucis  etiamnum  sit  tra- 
( lata  . plane  inutilem  laborem  me  suscepisse  non  credo. 


I.  OBSERVATIO. 


§.  1. 

Historia  hujus  casus  rari.  — Mense  medio  Februario  c.  mulier  quaedam,  Sophia 
T.j  in  nosocomio  Caritatis  Berolinensi  gravida  subito,  quum  in  cubiculo  ambularet, 
partum  edidit  plane  nescia  et  invita.  Infantem  funiculo  umbilicali  rupto  humi  prae- 
cipitatam tribus  diebus  post,  atrophiae  signis  editis,  mortem  occubuisse,  solum  est 
quod  comperi. 

§.  2. 

Descriptio  corporis  mortui  externi,  quoad  pertinet  ad  rem.  — Cadaveru- 
lum  more  consueto  ad  theatrum  anatomicum  Berolinense  deportatum  studioso  alicui 
medicinae  dissecandum  traditum  est.  Qui,  ut  organorum  situi  studeret,  cavum  pe- 
ctoris et  abdominis,  nec  non  colli  partes  internas  in  lucem  protulit. 

Quare  percussionem  et  mensurationem  pectoris  et  abdominis  adhibere  ne- 
qnibam.  Puella  jam  ante  complures  dies  mortua  levi  erat  pondere  et  corpore 
parvo,  extremitatibus  debilibus  et  macris,  quod  ad  externas  partes  attinet,  statum 
abnormem  non  manifestavit.  Signa  externi  impetus  non  adfuere.  Sed  umbilicus, 
qui  secundum  Moreau(I)  semper  in  recens  natis  mediam  corporis  longitudinem 
tenet  et  in  foetibus  minus  maturis  plus  minus  alte  descendit,  hoc  in  casu  circiter 
quattuor  lunulas  deorsum  et  dextrorsum  fixus  apparuit.  Et  os  infantile  formam 
praebuit  pisci  eique  Cyprino  similem;  nec  defuit  labii  leporini  gradus  primus;  id 
quod,  ut  infra  cernes,  haud  parvi  momenti  est. 

Aliae  externae  evolutiones  imperfectae,  uti  herniae,  spina  bifida,  atresia 


(1)  More  au  rers  Mr.  Chaussier.  Lancette  Franj.  183T,  140. 

ani  aut  vaginae  non  affuere;  nec  caput  neque  extremitates  male  parceque  con- 
formata reperi. 

§.  3. 

Organorum  in  pectore  et  ventre  situs: 

Tubi  intestinalis  decursus  cum  pleuroperitonaeo.  — Intestinum  rectum 
paullum  in  sinistro  pone  uterum  adscendit,  tunica  peritonaeali  ita  vestitum,  ut  me- 
solonganon  desit;  tum  mesilongano  brevi  fixum  alterum  arcum  format  — flexurae 
sigmoideae  analogon  — cuius  curvatura  minor  sinistrorsum  spectat,  et  alterum  in 
sinistra  regione  hypogastrica,  cujus  semiorbis  externus  deorsum  vergit.  Colon, 
cavi  abdominis  parietem  sinistrum  praeteriens,  ante  renem  per  foramen  diaphrag- 
matis in  cavum  thoracis  satis  recta  adscendit,  ubi,  hunc  cursum  per  breve  iter 
obtinens,  non  solum  mesocolo  magno  vestitum  est,  quod  levi  labore,  tubulo  adhi- 
bito, inflatur,  sed  etiam  appendice  epiploica  latissima  tres  pollices  longa  instru- 
ctum. Tum  colon  magnam  curvaturam  format,  cujus  media  pars  oculis  subducta 
in  profundo  sita  est,  ciijusque  cornua  locum  pectoris  sinistri  anteriorem  inferiorem 
explent.  Ejus  curvaturae  finis  pone  eam  ilei  partem,  quae  eadem  in  pectus  tran- 
sit, ad  cavum  abdominis  regreditur,  dum  mesocolon  amplum  cum  duplicatura  peri- 
tonaei mesenteriali  miscetur.  Denique  colon  ipsius  introitum  tangens  et  duodenum 
cum  pancreate  tegens  satis  transversum  sub  hepate  et  stomacho  dextrorsum  pro- 
ficiscitur, ubi,  flexura  deorsum  facta,  fit  coecum  cum  processu  vermiculari.  Quod 
coecum  in  osse  ilium  dextro  fi>um  non  est,  sed  ante  marginem  renis  dextri  paene 
in  linea  quam  Winslowii  mediam  dicimus  reperitur. 

§. 

In  coecum  abit  ileum  infimum,  sub  illa  coli  parte  transversa  itidem  trans- 
verse situm,  et,  uti  jam  supra  demonstravi,  in  pectus  cum  mesenterio  producitur. 
Ubi  intestinum  tenue,  — colore  conspicuum  velut  statu  normali  et  tam  leviter  in- 
ter se  accretum,  ut  digitus  tangens  adhaesiones  deleat,  — omnes  eos  gyros,  quos 
alias,  in  ventris  cavo  describit,  raensenterio  ligatum,  quod  ex  abdomine  cum  ner- 
vis et  vasis  in  pectus  adscendens  animadverti,  a pleura,  vel,  si  mavis,  peritonaeo, 
quod  lienem  vestit , plane  divisum.  Postremo  ex  cavo  thoracico  j e j u n i finis,  ea- 
rum quattuor  tubi  intestinalis  partium,  quae  per  foramen  meant,  maxime  anterior, 
sub  ventriculo  in  duodenum  transit,  quod  situm  formamqiie  habet,  ut  in  sano 
corpore. 

§•  5. 

Et  stomachus  nihil  ostendit,  quod  sit  praeter  natimam,  nisi  id  unum, 

quod  omentum  majus  deesse  videatur,  a colo  in  pectus  transductum.  iSed  quum 
per  foramen  Winslowii  saccum  ope  tubuli  inflassem,  et  in  alvo  et  in  pectore  omen- 
tum apparuit,  agre  incluso  extensum.  Oesophageus  per  foramen  ovale,  uti  alias, 
in  ventriculum  descendit. 

§.  6. 

Lien  uti  jam  supra  memoravi,  ad  posteriorem  inferiorem  cavi  pectoris 
partem  situs  est  et  tunica  peritonaeali  indutus,  quae,  circum  nervos  et  vasa  du- 
plicata, ligamenta  coronarium  sive  phrenicolienale  et  gastrolienale  format,  ad  ca- 
vum pectoris  ex  alvo  vergentia. 

§■  7. 

Quod  de  pleuroperiton aeo  demonstrandum  mihi  est,  ex  parte  supra 
scripsi,  jam  quae  reliqua  sunt  addam. 

Quemadmodum  in  sano,  ita  et  hic  peritonaeum  e diaphragmate  inde,  jeci- 
nore  circumdato,  ventriculi  superficiem  anteriorem  superiorem  vestit;  quia  autem 
lien  et  colon  transversum  in  hoc  exemplari  in  alvo  non  insunt,  ad  haec  organa 
via  solita  transire  nequit,  sed  in  pectoris  sinistrum  cavum  penetrat,  in  quo  illa 
includat.  Dum  alias  pars  hujus  processus  peritonaealis,  intestinis  haud  repleta  et 
omentum  majus  nominata,  ante  ileum  et  jejunum  descendit,  et  regrediens  po- 
steriorem et  inferiorem  coli  transversi  superficiem  tegit,  hoc  in  casu,  quia  colon 
transversum  in  pectore  situm  est,  plane  ita  evanescit,  ut  vix,  tubulo  ad  animam 
inflandam  adhibito  perspicuum  sit. 

Mesenterium,  cujus  origo  paullum  e sinistro  dextrorsum  vergens,  uti 
in  sano  corpore,  spinae  vertebrali  adnatum  descendit,  ad  intestini  tenuis  majorem 
partem  per  foramen  prodit,  eamque  circumdat. 

Parietes  vestiuntur  abdominis  tunica  serosa,  uti  alias,  eo  tantum  discrimine, 
quod  mesocolon  dextrum  et  sinistrum,  quia  in  loco  solito  deficiunt,  prout  decursus 
exposcit,  affixa  sunt.  Et  bursa  peritonaei  minor,  Winslowii  dicta,  locum  ju- 
stum tenere  nequit.  Foramen  quidem  Winslowii  processum  hepatis  caudatum 
circumdans,  nec  non  eae  partes,  quae  ventriculi  parietem  posteriorem  et  duodenum 
et  pancreas  operiunt,  eodem  modo,  quo  in  ceteris,  reperiuntur;  sed  ea  pars,  quae 
superiorem  coli  partem  ita  circumvelat,  ut  in  omentum  majus  aliam  bursam,  in  re- 
cens natis,  inflata  per  foramen  Winslowii  anima,  maxime  conspicuam,  mit- 
tere solet,  hoc  in  casu  in  pectus  producta  est.  Omnis  igitur  tubi  intestinalis  et 
peritonaei  situs  talis  apparet,  quasi  impetu  violento  per  foramen  in  pectus  pene- 
trassent;  quam  quidem  opinionem  infra  refutabo. 

Quod  ad  pleuram  attinet,  pauca  memoranda  sunt.  Vestit  pulmones  uti 
alias  et  parietes  pectorales,  sed  per  foramen  diaphragmaticum  in  peritonaeum  sine 
fine  transit,  quod  idem  ad  margines  foraminis  extensum  est. 

§.  8. 

Foramen  in  septo  transverso.  — Illud  foramen,  quod  permeavit  lien  to- 
tus et  tractus  intestinalis  major  pars,  maxime  patet,  in  sinistro  posteriori  dia- 
phragmate inter  partem  costalem  et  lumbarem  situm,  formam  praebens  ovalem, 
cujus  diametros  altera  transversa  paene  pollicis  latitudinem  superat,  dum  altera  a 
parte  posteriori  ad  anteriorem  vergens  vix  duarum  lunularum  longitudinem  aequat. 
Margines  foraminis  anterior  et  laterales  liberi  sunt,  obrotundi,  membrana  pleuro- 
peritonaeali  vestiti,  posteriore  dimidio  ligamenti  hepaticophrenici  triangularis  ad 
eam  usque  regionem,  ubi  in  statu  sano  flexura  coli  sinistra  reperitur,  extensus, 
ligamentis  phrcnicolienali  et  gastrolienali,  cavum  pectoris  intrantibus,  indutus  est. 

§.  9. 

Organorum  reliquorum  in  pectore  et  abdomine  situs.  — In  tanta,  quam 
descripsi,  deformitate  mirum  non  est,  et  cetfira  organa,  quod  attinet  ad  formam, 
situm,  functiones,  plus  minus  a norma  recedere.  Diaphragma  semper  quidem  pro- 
pter jecur  in  dextro  latere  et  cor  in  sinistro  situm  paullo  magis  elatura  est,  quam 
in  sinistro,  sed  mirum  in  modum  in  boc  corpore.  Dum  enim  cavum  thoracis  dex- 
trum vix  duos  pollices  altum  est,  sinistrum  altitudinem  trium  superat.  Quum  in 
cavo  pectoris  sinistro  lien  et  colon  transversum  cum  exordio  descendentis  et  ad- 
scendentis  fine,  atque  ileo  extremo  et  jejuno  incipiente  exceptis,  totum  tenue  in- 
testinum jaceant,  necessario  partes  ceterae  in  cavo  abdominis  sinistrorsum  fixae  et 
suspensae  deorsum  pressae  sunt. 

Itaque  uteri  cornu  sinistrum  sinistrorsum  et  deorsum  vergit,  ejusque  tuba 
Fallopiana  cum  fimbriis  et  ovarium  et  ligamentum  teres  minus  quam  in  dextro  la- 
tere adscendunt.  Vesica  urinaria  itidem  dextrorsum  affixa  est,  ita  ut  urachus 
eodem  in  lates-e  ad  umbilicum  prodeat,  arteria  umbilicalis  sinistra  longior  sit,  quam 
dextra.  Idem  de  hepatis  et  ventriculi  situ  animadvertere  licet,  quorum  uter- 
que a sinistro  latere  ad  dextrum  aberrat.  Quae  altitudinis  ratio  in  renibus  fuerit, 
non  potui  perspicere,  quia  praeparato  culter  parcere  debebat;  haud  dubie  autem 
et  horum  sinister  deorsum  porrectus  apparuisset. 

§•  10. 

In  pectore  cor  lineam  Winslowii  medianam  adeo,  dextrorsum  rotatum^ 
transgrediebatur,  ut  nervus  phrenicus  magis  ad  sternum  pronus  in  linea  illa  me- 

diana  reperiretur,  et  pericardii  basis  diaphragmati  affixa  a sinistris  costis  duplo 
latius  distaret,  quam  a dextris.  Itidem  glandula  thymus  cor  summum  tegens 
dextrorsum  spectat.  Quod  ad  pulmonem  sinistrum  attinet,  ita  minutus  est,  ut 
labium  baseos  anterius  tertiam  costam,  quartam  posterius  attingat,  ejusque  basis, 
impetu  lienis  et  intestinorum  magis  quam  in  sano  corpore  excavata  inveniatur. 
Idem  formam  praebet  pulmonum,  qui  fluido,  uti  in  Hydrothorace  aut  Empyemate, 
ad  spinae  vertebralis  posteriorem  superiorem  partem  elati  et  compressi  sunt. 

§.  II. 

Caussa  mortis.  — Si  omnia  haec  complector,  mortis  caussa,  de  qua 
in  nosocomio  Caritatis  nihil  comperi,  nisi  quod  infans  atrophiae  signis  mortuus  sit. 
haec  mihi  videtur  fuisse.  Lactis  ex  oesophago  in  stomachum  et  inde  in  duodenum 
descensus  impeditus  quidem  per  se  non  fuit,  quia  jejuni  initium  prima  intestini  pars 
est,  quae  quasi  incarcerata  reperta  est;  sed  premebatur  oesophagus  parte  sinistra 
intestinis  pneumate  inflatis  et  pulmone  compresso,  a parte  dextra  pulmone  altero 
paene  solo  respirationi  inserviente,  ab  anteriori  corde  et  thymo,  id  quod  solum  la- 
ctis per  oesophagum  transitum  plane  impedire  jam  potuisset,  etiamsi  foramen  oe- 
sophageum, ovale  dictum,  diaphragmate  extenso  attenuatum  et  fere  clausum  non 
fuisset  Revera  neque  in  oesophago  et  stomacho,  neque  in  intestino  in  cavo  tho- 
racis sito  quidquam  reperi,  quod  indicaret,  eo  usque  lac  pervenisse.  In  intestino 
crasso  sed  non  amplius  quam  ad  foramen  illud  memoratum,  meconium,  uti  in  sano 
corpore,  visum  est.  Itaqne  famen  atrophiae  mortisque  caussam  fuisse,  negari 
nequit. 

§ 12. 

De  caussis  dislocationis.  — Infitiari  quidem  nequimus,  introitum  intesti- 
norum in  pectus  subitaneum  fieri  potuisse  lapsu  infantis  praecipite.  Nam  cum  ad- 
sunt exempla  ejusmodi,  ut  in  casu  §.  28.  memorato,  tum  foramen  diaphragmatis 
ante  primum  suspirium  ratione  partium  ceterarum  certo  amplius,  et  extensione  dia- 
phragmatis nondum  attenuatum,  intestinorum  impetui,  praesertim  quum  lien  uti  cu- 
neus praecipitatus  sit,  valde  favit;  porro  necessarium  non  fuit,  ut  peritonaei  plicae 
uti  ligamenta  phrenicolienale  et  gastrolienale,  in  pectus  subito  intrantia  hoc  im- 
petu violento  rumperentur,  quia  etiam  in  herniis,  spina  bifida,  etc.  magnae  mem- 
branae serosae  extensionem  nequaquam  periculosam  videmus.  In  infante  enim 
omnes  tunicae  molles  sunt,  praecipue  in  hac,  quae  aliquanto  erat  praematura,  id 
quod  ex  brevitate  et  exiguo  corporis  pondere,  magnitudine  thymi,  forma  ovariorum 
lineari,  partu  veloci  concludo.  Et  ligamentorum  forma  producta,  quae  argumentum 

exhibere  videtur  introitus  subitanei,  nihil  probat.  Nam  animo  perpendere  debe- 
mus, infantem  in  cavo  uterino  capite  prono  degere  coactum  esse,  ex  quo  situ  se- 
quitur, descensum  intestinorum  et  lienis  non  modo  fieri  potuisse,  sed  etiam  neces- 
sario sensim  sensimque  evenire  debuisse. 

§.  13. 

Denique  pulmo  sinister  contractus  et  thymus  dextrorsum  pressi,  praeser- 
tim quum  non  sint  pendentes  sed  fixi,  longiorem  organorum  illorum  in  pectore  si- 
tum indicant.  Per  tres  enim  dies  inter  partum  et  obitum  'elapsos  haec  dislocatio 
tanta  pertinacia  perdurare  nequisset.  Tamen  hoc  teneamus  necesse  est,  jam  ante 
primam  animam  casum  praecipitem  intrasse  ideoque  pulmonum  tubuli  usu  totum  in- 
flari non  potuisse.  Prae  ceteris  autem  jam  longiorem  in  pectore  moram  indicant 
cor  et  thymus  et  situs  organorum  abdominalium,  in  his  non  solum  coli  pars  prae- 
ter naturam  affixa,  verum  etiam  vesicae  ui’inariae  et  uteri  massa  rigide-musculosa, 
quae  per  tres  dies  tali  modo  sursum  depressa  certo  non  fuissent. 

§.  14. 

Quod  ad  modum  descensus  attinet,  hanc  explicationis  rationem  propono. 
In  septo  transverso  foramen  summum  pectoris,  abdominis  infimum  locum  obtinuit. 
Lien  haud  dubie  jam  priori  vitae  foetalis  tempore  in  pectus  descensum  fecit,  liga- 
menta jam  pluries  nominata,  uti  testiculus  cum  gubernaculo  Hunteri  processum 
vaginalem,  secum  trahens.  Paullo  post  ilei  et  coli  laquei  secuti  magis  magisque 
in  cavum  thoracis  pressi  sunt  hepate  et  renibus  adultis  et  recto  meconio  oppletis, 
dum  pro  ratione  ceterorum  organorum  pulmones  minorem  in  modum  creverunt. 

§.  15. 

De  caussa  conjunctionis  pleurae  cum  pei*itonaeo.  — A pleura  peritonaeum 
diaphragmate  interjecto  plane  quidem  dividitur,  tamen  in  intermedio,  intereas  septi 
fibras,  quae  a processu  sterni  xiphoideo  et  a costa  septima  procedunt,  nec  non  in 
intermedio  sub  loco  partis  costalis  et  lumbaris  postremo  saepe  pleuram  tangit. 
Sed  superficies  peritonaei  et  pleurae  exteriores  his  in  locis  non  junguntur,  nisi 
tela  cellulosa  brevi,  nequaquam  autem  altera  membrana  in  alteram  transit,  neque 
inter  utramque  trunci  cavitatem  conjunctio  exstat  (1).  Attamen  hoc  in  corpusculo 
in  loco  illo  foramen  est,  non  solum  in  septo  transverso,  sed  etiam  in  pleura  et 
peritonaeo,  quae  impetu  aliquo  violento  priori  vitae  tempore  uterinae  disrupta  sint 
et  tum  sensim  sensimque  alterum  in  alterum  transierint  necesse  est. 


(1)  Hil  (lcl)rands  Handb,  cl.  mensclil.  Analomie  v,  Weber.  IV.  248. 

§.  16. 

Nam  concretiones  inter  membranas  serosas  facile  evenire,  sectiones  per- 
multae probant:  sed  ita  eas  insensibiles  fleri,  ut  nec  Unis  partium  ante  divisarma 
reperiatur,  nec  duplicatura  oculis  perspicua  maneat,  Meckel(l)  in  scripto  de  ori- 
gine conjunctionis  mesogastrii  cum  mesocolo,  optime  argumentatus  et  Mulier (2) 
testatus  est,  qui  in  embryonibus  trium,  quattuor  mensium  eas  accretiones,  quae  in- 
ter omentum  posterius  superius  et  mesocolon  superius  nasci  solent,  rursus  divisit. 
Tali  modo  membranae  quattuor,  in  recens  natis  inter  se  lente  — omentum  gastro- 
colicum — cohaerentes  in  adultis,  ut  omenti  minoris  duplicatura,  omnes  quasi  una 
apparent.  Itaque  caussa  pleuroperitonaei  totiusque  casus  pathologici  declarata  est. 


II.  HERMAE  DIAPHRAGMATICAE. 

§.  17. 

Meckel  patholog.  Anatomie.  II.  1. 

Loder  progr.  observ.  herniae  diaphragmat.  Jenae  1784. 

Autenrieth  und  Dreifus  iiber  die  Bruche  des  Zwerchfelles  in  Beziehung  auf 
gerichtliche  Arzeneikunde.  Tiibing.  1829. 

Monro  morbid  anatomy  of  the  gullet  stomach  and  intestins.  Edinb.  1811. 

Seiler  in  Rusts  Handbuch  der  Chirurgie.  VIII.  514  sqq. 

A.  Cooper  Vorlesungen  iiber  Chirurgie,  von  Alex.  Lee,  iibers.  von  Schiitte. 

Leipz.  1838.  II.  149.  sqq. 

Macaulay  medical  observ.  and  inquiries.  I. 

Reisig  de  ventriculi  in  cavo  thoracis  situ  congenito  diss.  inaug.  1823.  4.  Berol. 

§.  18. 

Jn  universum  partium  mollium  ex  cavo  per  foramen  naturale  aut  recens 
ortum  discessus,  si  membrana  cavum  vestiente  circumdantur.  Hernia  nominatur, 
Prolapsus,  si  membrana  deest.  Ex  qua  Rustii  definitione  et  herniae  auctori- 
bus internae  dictae,  quas  Hesselbach  negat,  et  in  opere  de  herniis  omittit  (3), 
inveniuntur;  et  Sau  vage  sii  sententia,  in  prolapsibus  partem  sede  mutata  nudam 
esse  ut  sensibus  immediate  explorari  possit  (4),  nimis  stricta  est. 


(1)  Meckels  Arcliiv  fiir  Anatomie  iind  Pliysiologie  1817.  82. 

(2)  Milller  in.  Meckels  A.  f.  A.  u.  P,  1830.  409. 

(3)  Hesselbacli  «lie  Lehre  von  clen  EiiigeweideLriiclien,  Wiirzl).  1830,  I.  21. 

(4)  Sau r ages  Nosologia  meihod.  ed  Daniel,  Lips,  1790.  I.  cl.  I.  ord,  6. 

Si  subtiliter  ectopias  ad  cavum  thoracis  ortas  dividere  velis,  quattuor 
species  nominandae  erunt:  — si  enim  exta  per  foramen  prodeunt  cum  peritonaeo, 
sive  pleura  sit  incolumis,  sive  non  sit,  herniae,  aut  simplices  aut  cum  sacco  du- 
plici; si  peritonaeo  sunt  destituta,  si  quidem  pleura  incolumis  saccum  exhibet,  pro- 
lapsus nominanda  erunt.  Sed  Cooper(l)  et  Seiler(2),  quasi  nodum  dissecan- 
tes, unamquamque  ectopiam  ex  cavo  ita  factam,  ut  integumento  induta  sit,  herniam 
esse  contendunt.  Equidem  divisionem  illam  subtilem,  quasi  artificialem,  retinerem, 
dummodo  omnes  species  invenirentur;  sed  hernia  cum  duplici  sacco  rarissime,  cum 
simplici  et  prolapsus  pleura  circumdatus  nunquam,  fere  omnes  illae  ectopiae  nudae 
inveniuntur.  Hae  caussae  sunt,  quae  de  herniis  diaphragmatis  loquendi  facultatem 
mihi  offerunt. 

§.  19. 

In  hernia  diaphragmatis  sive  phrenica , — thoracica  perperam  nomi- 
nata (3),  quippe  quae  cor  aut  pulmo  sit  per  thoracis  parietes  penetrans,  — in- 
testina per  septum  transversum  ex  alvo  in  cavum  pectoris,  aut  per  foramen  ovale, 
quadrilaterum,  hiatum  aorticum,  aut  per  foramen  praeter  normam  ortum  transeunt. 
Rariores  sunt,  aut  congenitae  aut  acquisitae.  Inveniuntur  crebrius  in  latere  sini- 
stro, quia  in  altero  hepar,  magnitudine,  pondere,  soliditate  insigne,  situm  est;  et, 
quia  sinistrum  diaphragma  natura  fortasse  debilius  est  quam  dextrum. 

§.  20. 

Circumdatae  sunt  herniae  phrenicae  aut  non  sunt  sacco  ex  peritonaeo  et 
pleura  conformato,  id  quod  in  acquisitis  raro,  uti  in  obs.  la,  invenitur.  Margines 
portae  hernialis  modo  integri  sunt,  modo  laceri.  Saepissime  ventriculus,  tum  colon, 
rarius  lien  et  intestina  tenuia  et  omentum  et  pancreas,  rarissime  duodenum  et  he- 
par in  pectus  prolabuntur. 

. §.  21. 

Caussae  sunt:  — vitia  primae  formationis  quod  ad  congenitas,  quod  ad 
acquisitas,  ruptura  septi  vulnerati,  vel  extensiones  impetu  organorum  abdominalium 
inter  vomitum  vel  partura  factae;  caussae  occasionales  sunt  ictus  cujusvis  generis, 
plagae,  saltus,  vomitus,  aliae. 


(1)  A,  Cooper  1.  c.  II.  p.  1. 

(2)  Seiler  iii  Rust’s  cliir.  Handli.  V^III.  514. 

(3)  .S  u 111 111  e r i n g iiliHr  d.  Uriiclie  am  Bauche  und  Bucken  ausser  der  Nabel  - und  Leislen- 
gegeiid,  Frankf,  a.  M.  1811.  18. 


17 


§.  22. 

Diagnosis  difiiciilima  est.  Symptomata  sunt  pulmonum  contractorum, 
cordis  dislocati,  diaphragmatis  et  intestinorum  irritatorum. 

Respiratio  plus  minus  impedita,  difficilis,  alta;  tussis  sine  sputis  vel  conti- 
nua, vel  post  coenam,  aut  statim  aut  tribus  vel  quattuor  horis  post  intrans.  Pulsus 
cordis  interdum  alia  in  regione  invenitur;  stomacho  cibis  repleto  accedit  anxietas, 
cordis  palpitatio,  vertigo;  respiratio  profundior,  suspirium,  sensus  doloris  strictioris 
in  praecordiis  et  pectore  ipso;  sine  ulla  caussa  externa  nausea,  vomendi  conatus, 
vomitus.  Dolor  modo  circa  portam  herniae,  modo  in  intestinis;  qui  tamen  inter- 
dum adeo  deficit,  ut  ne  sentiatur  quidem ; — vide  obs.  X.,  ubi  hernia  inde  a partu 
phrenica  militem  minime  impediebat,  quominus  rei  militaris  munera  subiret.  Signa 
percussionis  et  auscultationis  diagnosin  firmant.  Si  intrat  incarceratio , dolor  fit 
veheraentissimus,  vomitus  frequens,  alvi  obstructio;  abdomen  tensum  et  elatum,  re- 
spiratio difficillima,  retardata,  arteriarum  pulsus  parvus,  durus,  suppressus,  facies 
denique  livida,  extremitates  frigidae,  anxietas  summa. 

§.  23. 

Prognosis.  — In  multis  casibus  jam  per  primos  dies  post  herniam  ortam 
elapsos  exitus  lethalis  intrat,  in  aliis  aegroti  menses  aliquot  vivunt,  indigestione, 
pectoris  oppressione,  asthmate  vexati;  in  aliis  cum  hernia  illa  senes  diem  obeunt. 
Quod  ad  caussam  attinet,  ruptura  diaphragmatis  vomitu,  aut  ictu  teli  orta  progno- 
sin  edit  pessimam,  meliorem  prostratione  corporis  praecipite  facta.  — 

§.  2 L 

Curandi  methodus  palliativa  est;  aegrotus  diaeta  utatur,  qua  in  om- 
nibus herniis,  necesse  est,  alvi  excretioni  provideat,  labores  vehementes  et  spiri- 
tuosa  et  nauseosa  et  tlatulenta  plane  vitet,  etc.  Quod  ad  curam  radicalem  attinet, 
deglutitio  hydrargyri  vivi  commendatur  a Ki rsch b aum  (1),  a Laennec(2)  ope- 
ratio. Ambae  autem  methodi,  in  usum  nondum  vocatae,  admodum  sunt  ancipites. 

III.  OBSERVATIONES  SELECTAE. 

§.  25.  Obs.  I.  (3). 

Big nardi  Modenensis  anatomiae  professor  in  cadavere  viri  sexaginta 
annorum  finem  processus  xiphoidei  sterni  ad  tergum  aduncum,  et  ad  dextrum  la- 

(1)  K irs  cli  ba  u m hernia  yenlriciili  in  Halleri  dissertat,  chirurg.  III.  §.  12, 

(2)  Laennec  rauscultation  meMicale.  Par.  1829.  I.  450. 

(3)  Suir  ernia  diarramniatica.  Memoria  di  Dr,  Bignardi.  Modena  1827, 

ius  cavitatem  animadvertens,  quam  intestina  a justo  loco  depulsa  occupabant,  pe- 
ctus aperiri  jussit.  In  cavo  ejus  saccus  herniae  conicus  dextrorsum  versus  reper- 
tus est  cum  collo  oblique  ad  alvum  aperto.  Corpus  et  fundus  sacci  mediam  et  in- 
fimam pulmonis  alam  operuerunt.  Sub  costae  Vllae  cartilagine  et  processu  ensi- 
formi  orificium  herniae  fuit  marginibus  mollibus  tenuibus  rhomboideum  sesqui 
pollicem  latum;  collum  herniae  plicas  ostendit,  quae  ad  pectus  adscendentes  pau- 
latim  evanuerunt.  Sacco,  quem  pleura  et  peritonaeum  formabant,  inciso,  laqueus 
coli  cum  omenti  majoris  parte  conglobata  in  conspectum  prodiit,  qui  cum  trahere- 
tur, leviter  in  alvum  descendit,  ita  ut  cohaesio,  vel  ipsius  vel  cum  sacco,  haud 
locum  haberet.  Pulmones  tubulo  adhibito  inflati  et  cor  cera  impletum  formam  si- 
tumque ostendere  normalem.  Laqueus  coli  hernialis  paucam  modo  materiam  flui- 
dam continuit,  tubus  intestinalis  extensus  non  fuit,  rectum  faecibus  repletum. 

Obs.  II.  (1). 

Hernia  simillima  a Seilero  in  corpore  viri  quinquaginta  annorum  a dextro 
latere  cartilaginis  xiphoideae  inventa  saccum  peritonaei  et  pleurae  laqueumque  in- 
testini tenuis  habuit. 

§.  26.  Obs.  III.  (2). 

N.  G.  centurio  24  annorum  anno  1815  ictu  hastae  sub  costa  octava  sini- 
stra ita  vulneratus  est,  ut  continuo  ex  illo  tempore  dolorem  regionis  epigastricae 
sinistrae  inferioris  perciperet.  Per  tempus  Bacchanalium,  quattuor  annis  post,  om- 
nibus quae  per  fas  et  nefas  fiunt,  indulgens,  in  chorea  nocturna  magnam  refrige- 
rationem perpessus,  in  loco  aegroto  dolore  magno,  per  sex  dies  ad  summum  gra- 
dum evecto  vexabatur.  Septimo  die  in  nosocomium  militare  Metense  receptus  do- 
lorem vehementem,  qui  totum  abdomen  tensum  et  elatum  occupabat,  sensit,  praeci- 
pue in  regione  vulneris,  et  ostendit  obstructionem  pertinacem,  fastidium  ciborum  et  vo- 
mituritiones,  respirationem  difficilem,  retardatam,  arteriarum  pulsum  parvum,  durum, 
suppressum,  faciem  lividam,  Hippocraticam.  Sanguisugae  ad  ventrem  applicatae 
et  clysmata  aperientia,  quae  reddebantur  sine  faecibus,  materia  tantum  mucosa 
mista,  nihil  effecere  nisi  dolorem  majorem  et  anxietatem  satis  vehementem.  Ca- 
lomelanos  grana  sex  et  clysmata  ad  meliorem  statum  militem  miserum  non  redu- 
xerunt,  qui  die  morbi  nono  summis  doloribus  excruciatus  obiit.  Triginta  sex  horis 
post  mortem  praeteritis  sectione  abdominis  totus  tubus  intestinalis  ad  magnum  vo- 
lumen extensus  inveniebatur , nam  colon  transversum  magnitudinem  ventriculi 


(1)  Horn’s  Arcliir  ftir  ined.  Erfaliriing'  1828.  II.  889. 

(2)  Rust  Handb.  der  Chirurgie  VIII.  515. 

ostendit  cibis  pleti,  flexura  sinistra  per  foramen  diaphragmatis  sinistri  circa  polli- 
cem latum  transierat  et  in  cavo  thoracis  residebat.  Haec  pars  coli  diaphragmate 
incarcerata  magnitudinem  habuit  pugni,  plane  gangraenosa  fuit,  colore  nigrescens 
et  ita  emollita,  ut  fieri  non  posset,  quin  digitorum  tactu  rumperetur  et  laceraretur. 
Basis  partis  incarceratae  cum  foramine  diaphragmatico  ligamentis  fibroso- cellulosis 
cohaerebat.  Pars  coli  descendens  et  iliaca  et  intestinum  rectum  mirum  in  modum 
angusta,  immo  contracta  fuerunt,  absque  omni  inflammatione.  In  cavo  thoracico 
sinistro  vapor  foetidissimus  et  fluidum  spissum  griseum  pulmonem  uti  rudimentum 
ad  spinam  vertebralem  summam  sustulerat. 

§.27.  Obs.  IV.  (1). 

Mulier  28  annos  nata,  a prima  aetate  de  respiratione  difficili  questa,  quo- 
ties laborem  graviorem  suscipiebat,  doloribus  lateris  sinistri,  tussi  frequenti,  spiritu 
difficili,  tentabatur.  Ceterum,  quum  ciborum  appetitus  haud  abesset,  bene  pasta 
erat  et  habitu  sano.  Quare  herus,  illam  morbum  fingere  opinans,  labores  minime 
leves  ancillae  tradidit  absolvendos,  quos  haec,  quoad  potuit,  perfecit.  Sed  si  cor- 
pus citius  movebat,  dolorem  sensit  in  regione  epigastrica,  vomuit,  sub  quibus  rebus 
tanquam  in  corpore  aliquid  trahatur,  ipsi  videri  solebat.  Haec  symptomata  cito 
evanuere.  Ad  aetatem  autem  majorem  provecta  vehementius  et  diutius  quam  antea 
morbum  passa,  ipsa  sibi  providere  amplius  nequivit.  Per  paucos-  ante  mortem 
dies  symptomata  herniae  incarceratae  adfuere:  vomitus  creber,  obstructio  alvi, 
dolor  in  regione  epigastrica  tensa  acutus,  qui  digito  tangente  augebatur.  Quae 
symptomata,  quum  tumor  saccatus,  qui  in  herniis  aliis  esse  solet,  haud  exstaret, 
enteritidis  habebantur;  alia  vero  apparebant,  quae  ex  hac  caussa  deduci  nequibant, 
sed  thoracis  morbum  indicare  videbantur.  Aegrota  in  latere  sinistro  tantum  cu- 
bare potuit,  adfuit  tussis,  respiratio  difficilis,  dolor  acutus  et  trahens.  Enteritis 
cum  tussi  tres  dies  perduravit,  tum  per  unum  diem  evanescens  aegrotam  necuit. 

Quum  sectione  cadaveris  abdomen  apertum  esset,  situs  intestinorum  inso- 
litus in  conspectum  venii  Ventriculus  et  lobulus  hepatis  sinister  e loco  alias  na- 
turali dextrorsum  pressi  fuere.  Gyri  intestini  tenuis  situ  normali  utentes  osten- 
dere strias  inflammatione  rubras.  Colon  transversum  tantum  abfuit,  ut  a rene  ad 
renem  transiret,  ut  per  foramen  diaphragmaticum  in  cavum  pectoris  penetraret. 
Coecura  et  coli  initium  pneumate  mirum  in  modum  extensa  fuere,  sed  in  sinistro 
latere,  ubi  ad  rectum  descendit,  colon  attenuatum  fuit.  Parva  tantum  omenti  pars 


(1)  A.  Cooper,  1.  c.  B.  II.  151.  sqq. 

in  cavo  abdominis  reperta  est,  quippe  quod  per  idem  atque  colon  ostium  in  pectus 
transiisset.  In  thorace  pulmo  sinister  sursum  pressus  et  pleurae  costali  adhaesio- 
nibus recentibus  accretus  tertiam  tantum  magnitudinis  naturalis  partem  obtulit. 
Colon  texturae  tenerae  materiaque  faeculenta  muco  bruneo  mista  extensura,  et 
omentum  cum  margine  foraminis  plane  accretum  in  summo  pectore  inter  pulmonem 
et  diaphragma  sero  sanguinolento  circumdata  erant.  Tota  intestini  pars,  quae  in 
pectore  sita  erat,  undecim  pollices  longa  fuit.  Foramen,  per  quod  haec  intestina 
in  pectus  penetra v^erant,  fuit  in  parte  diaphragmatis  musculari,  tres  pollices  ab 
oesophago,  rotundum,  duos  pollices  latum;  margo  laevis  crassiusculus.  Peritonaeum 
in  margine  ita  evanuit,  ut  intestina  transgressa  in  sacco,  uti  in  herniis  veris,  non 
essent,  sed  libera  sine  involucro  in  pectore  fluctuarent.  Cor  et  pulmo  dexter  sana. 
Etiamsi  vera  morbi  natura  inter  vitam  indagata  esset,  tamen  pauca  fieri  potuis- 
sent, auxilium  enim  palliativum  modo  in  eo  fuisset,  ut  mulier  corporis  motus  gra- 
viores vitasset  ac  diaetae  aptae  indulsisset. 

§.  2S:  Obs.  V.(l). 

Faber  39  annos  natus  sex  mensibus  post  quam  de  contignatione  celsa  ce- 
ciderat, munera  quidem  sua  subire  poterat,  sed  difficili  respiratione,  tussi  sicca, 
doloribus  pectoris  sinistri,  vomendi  conatibus  post  coenam  vexatus.  (luindecim 
annis  post  ex  altitudine  pedum  viginti  iterum  praecipite  pectore  delapsus,  quum 
fractae  essent  co.stae  septem  inferiores  sinistrae,  post  tres  dies  obiit. 

Sectio  haec  ostendit : Ventriculus  et  colon  transversum  totum  cavum  pe- 
ctoris sinistrum  occuparunt,  quem  in  locum  per  foramen  duos  pollices  et  dimidium 
amplum,  rotundum,  marginibus  duas  vel  tres  lunulas  crassis  per  quadrantem  speculi 
Helmontii  extremum  penetraverant.  Ad  margines  foraminis  omentum  in  pectus,  in 
abdomen  splen  pendebat.  Curvatura  ventriculi  major  sursum  ad  mediastinum  versa 
erat,  colon  transversum  in  altero  latere  curvaturae  minori  affixum  erat,  septo  trans- 
verso in  altero.  Magis  sinistrorsum  et  sursum  is  musculus  fissura  nova,  tres  polli- 
ces longa,  qua  nova  coli  pars  in  cavum  pectoris  penetraverat,  patebat. 

§.  29.  Obs.  VI.  (2). 

Nauta  regius  mexicanus  21  annos  natus,  corpore  robusto  toroso,  bilioso- 
sanguineus,  inter  costam  septimam  et  octavam  vulnere  pollicari  percussus  ad  no- 
socomium Gaditanum  delatus  ostendit  pulsum  arteriarum  parvum,  durum,  frequen- 


(1)  Hessfl  bacli  1.  c.  1.  21. 

(2)  Reisi^,  1.  c.  10.  jig. 

tem,  respirationem  celerem,  anxietatem,  nauseam,  vomitum  in  degiutiendo.  Jactura 
sanguinis  facta,  eadem  nocte  periit. 

Pectore  aperto,  in  sinistro  latere  maxima  pars  ventriculi  vulnerati  reperta 
est,  qui,  cardia  et  pyloro  in  cavo  abdominis  relictis,  per  foramen  diaphragmaticum 
rotundum  diametri  sesqui  pollicaris  in  cavum  pectore  penetrans  cor  dextrorsum, 
sinistrorsum  et  sursum  pulmonem  sinistrum  usque  ad  costam  quartam  presserat. 

Quo  in  casu  videre  licet,  quomodo  natura  vitia  organica,  ne  nimium  no- 
ceant, mutare  studeat.  Stomachus  enim,  ne  impetu  pulmonis  et  cordis  vexatus 
cibum  et  potum  vix  acceptos  statim  per  os  ejiceret,  valvulam  uti  iii  cardia  equina 
formaverat  ex  tunica  ventriculi  musculari  et  mucosa,  quae  impediret,  quominus 
omnes  cibi  evomerentur. 

§.  30.  Obs.  VII. 

Sub  finem  mensis  Maji  hujus  anni  similis  casus  in  nosocomio  militari  le- 
gionis praetoriae  secundae  a viris  Exper.  Lesser  et  3Iangold  Berolini  obser- 
vatus est. 

Vir  juvenis,  qui  per  satis  longum  tempus,  valetudine  antea  minime  mala 
usus,  eques  stipendia  meruerat,  equo  dejectus  in  nosocomium  missus  est  cum  his 
morbi  signis:  Arteriarum  pulsus  parvus,  durus,  suppressus,  interdum  paene  nullus, 
frequens  erat;  livor  faciei,  cutis  arida,  in  extremitatibus  frigida,  palpitatio  cordis, 
anxietas,  interdum  levis  vertigo,  respiratio  satis  expedita;  dolor  praecordiorum  vc- 
hementissimus,  nausea,  inter  deglutitionem  ciborum  et  potus  vomendi  conatus,  vo- 
mitus; obstructio,  — tumor  ventris  superioris  paullo  tensi  nullus.  Per  triginta  cir- 
citer horas  remedia  antispasmodica  siimsit,  tum  obiit.  In  pectore  ventriculus  cum 
cardia  et  pyloro  et  in  septo  transverso  foramen  inventum  est  cum  marginibus 
crassiusculis , laciniis  parvulis  peritonaei  et  pleurae  instructum.  Pulmo  et  cor  uti 
in  casu  antecedente  dextrorsum  et  sursum  pressa  erant. 

§.  31.  Obs.  VIII.  (1). 

Vir  triginta  annos  natus  a domo  triginta  sex  pedes  alta  delapsus,  costis 
inferioribus  sex  fractis,  de  doloribus  vehementissimis  et  respiratione  difficili  questus 
cum  vomitu  et  singultu  crebro  post  sedecim  horas  obiit. 

Sectio.  — In  parte  pulmonis  dextri  inferiori  posteriori  parvum  vulnus  cum 
nonnullis  accretionibus  inter  pleuram  costalem  et  pulmonalem  recens  exortis  inven- 
tum est.  Septo  transverso  depresso  in  dextro  thoracis  cavo  ilei  laqueus  lividus 


(l)  A.  Cooper,  1.  c.  II.  p.  154. 

in  confp^ciura  venit,  qui  per  fissuram  diaphragmatis  pone  hepar  in  pectus  trans- 
gressus erat.  Apertura  illa,  circiter  duos  pollices  dextrorsum  a speculo  Helmontil 
in  parte  musculosa  sita,  ileo  expleta  fuit,  strictura  firma  incarcerato.  Finis  costae 
decimae  fractae  fissuram  fecerat,  quae  multi  seri  sanguinolenti  in  pectus  et  alvum 
effusi  caussa  exstitit. 

§.32.  Obs.  IX.(l). 

Infans  bimestris  a prima  aetate  male  se  habuit  et  continua  respirandi  dif- 
ficultate laboravit.  Pectore  nudo,  motus  inaequalis  et  repens  utrimque  circa  costas, 
tanquam  anguilla  vel  lumbrici  in  cavitate  illa  haererent,  interdum  animadverteba- 
tur. Obiit  Aperto  abdomine,  praeter  renes,  hepar,  vesicam  urinariam  cum  utero, 
rectum,  viscera  caetera  non  apparuere.  Ventriculus  sub  parte  concava  hepatis, 
diaphragma  versus  elati,  inventus  est.  Reliqua  abdominis  viscera  in  thorace  sita 
erant  infra  cor  et  pulmones  expansa,  neque  omento  tegebantur.  Foramen  septi 
transversi  a primordio  per  naturam  videbatur  formatum  ad  transmittenda  in  tho- 
racem intestina;  id  quod  si  vi  aliqua  factum  fuisset,  latera  ejus  lacerata  omnino 
fuissent  conspecta;  atqui  illud  eodem  modo,  quo  reliqua  diaphragmatis  foramina, 
comparatum  fuit.  Motus  supra  dictus  vermicularis  circa  costas  et  pectus  intesti- 
norum motui  peristaltico  adscribendus  videbatur. 

§.  33.  Obs.  X.  (2). 

Petit  medicus  in  viro  -10  annos  nato,  qui  a puero  interdum  e gastrody- 
nia  cum  asthmate  conjuncta  laboraverat  vehementi,  quae  vomitu  dolorifico  finie- 
bantur, magnam  partem  coii  et  fundi  ventriculi  et  omenti  per  fissuram  partis  dia- 
phragmatis carnosae  haud  exiguam  in  cavum  pectoris  sinistrum  transgressam  et 
plane  nudam  invenit. 

§.31.  Obs.  XI.  (3). 

Chauvet,  tribuni  militaris  corpore  dissecto,  ventriculum,  partem  coli,  lie- 
nem dimidium  in  cavo  thoracis  sinistro  invenit.  Colon  autem  non  per  idem  fora- 
men in  latere  septi  transversi  sinistro,  per  quod  meaverat,  ad  abdomen  rediit,  sed 
per  alterum  magis  in  medio  diaphragmate  positum,  quorum  foraminum  ostia  carti- 
laginea arcte  visceribus  ipsa  permeantibus  adhaerebant.  Pulmones  ab  illis  visce- 
ribus valde  compressi  satis  dilatari  non  potuere.  Cor  erat  permagnum,  quam  ma- 
gnitudinem Chauvet  ab  illa  vi  deduxit,  qua  cor  inde  a primordio  utebatur,  ad 

(1)  Car.  Huid.  Pliysic.  Irans.  Nr.  275.  act.  eriiil,  Liiis,  1702.  Dec.  m. 

(2)  H e s s e 1 1>  a c li , J.  c.  I.  p.  22. 

(3)  Hist.  (le  l’acacl.  roy,  de.s  Sciences  nie'd.  1729,  obs.  anat.  Nr.  II. 


23 


sanguinem  pulmonibus  contractis  carbone  minus  liberatum  et  hanc  ob  caussam  ad 
circulationem  ineptum  per  totum  corpus  depellendum. 

§.  35.  Obs.  XII.  (1). 

Schober  casum  offert,  qui  violentissimus  fuit  eo,  quod  sine  ullo  vulnere 
gravissima  cardialgia,  creberrimis  materiae  nigricantis  largissimae  vomitionibus, 
vomendique  conatibus  sub  diluculo  ortis  proxima  nocte  confectus  juvenis  intra  tho- 
racem ostendit  cum  omento  et  intestino  duodeno,  jejuno,  ilei  parte  ventriculum,  illa 
materia  flatibusque  adeo  distentum,  ut  cor  et  pulmones  arcte  comprimeret,  illuc 
immissum  per  idem,  quo  gula  emmittitur,  foramen  maxime  dilatatum  et  atonicum. 

§.  36.  Obs.  XIII.  (2). 

Observatio  Littrii  difficilem  respirationem  et  crebros  sed  irritos  vomendi 
conatus  in  cane  adfuisse  tradit,  cujus  ventriculus  thoracem  per  idem  foramen  inie- 
rat, per  quod  gula  egreditur. 

§.  37.  Obs.  XIV.  (3). 

Hoc  exemplum  profert  Rudolphi,  cui  a medico  quodam  foetus  missus 
est,  addito  nuntio,  hunc  foetum  carere  pulmonibus.  R.  eum  accuratius  dissecans 
observavit  ventriculum  cum  parte  intestinorum  transiisse  ad  cavum  thoracis  per 
foramen  oesophageum  et  pulmones  perparvos  ab  illis  visceribus  repressos  esse  ad 
partem  superiorem  et  posteriorem  thoracis,  ita  ut  primo  intuitu  nihil  eorum  ani- 
madverti posset. 


(1)  Eph.  N,  C.  Cent.  III.  et  IV.  appd,  ti.  12.  c.  I.  Morgagni  de  c.  et  s.  morb.  Lib.  IV. 
ep.  34.  ed.  T i s s o t,  p.  142. 

(2)  Histoire  de  l’acad.  des  scienc.  a.  1706.  obs.  anat.  X.  Morg.  1.  c.  p.  140. 

(3)  Reisig  1.  c.  pg.  20.  obs.  XI. 


T A B U Ii  A 


1.  Claricula,  pone  quam  plexus  Iiracliialis  initium  ad  bracilium  tendit,  dissecta. 

2.  Costae  jirimae  octavae,  quarum  primae  musculus  scalenus  anticus  insertus  est,  cum  musculis  inter 
costalibus  dissectae. 

3.  Musculi  pectorales  externi  et 

4.  m.  abdominales  cum  panniculo  adiposo  et  cule  reclinati, 

5.  Margo  pleurae  summae  et 

6.  diaphragmatis  ante  dissecti. 

7.  Vena  subclavia  et  jugularis  cum  v.  thyreoidea  inf.  et  super,  et  vena  thymica. 

8.  Truncus  anonymus,  in  arteriam  carotidem  cum  a.  thyreoidea  et  a.  subclaviam  dirisns. 

9.  Nervi  vagi  truncus  cum  ramo  pone  art.  subclaviam  circa  vasa  thyreoidea  recurrente. 

10.  Nervus  colli  quarius,  laqueum  ad  tertium  et 

11.  n.  phrenicum  ad  diajdiragma  mittens. 

12.  Carlilago  thyreoidea  et  cricoidea  cum  glandula  thyreoidea  et  arteria  aspera. 

13.  Glandula  thymus. 

14.  Pulmo. 

15.  Cor  pericardio  circumdatum  et  diaphragmati  adlixum. 

16.  Hepar  elatum  cum  vesicula  fellea  et  vena  umhilicali  dissecta, 
n.  Ren  dexter  peritonaeo  circumdatus. 

18.  Uterus  cum  tubis  Fallopianis,  ligamentis  rotundis  et  ovariis. 

19.  Vesica  urinaria  cum  urachi  rudimento  et  arteriis  umbilicalibus. 

20.  Ventriculus  elatus,  pancreas  et  duodenum  operiens. 

21.  Jejuni  initium. 

22.  Ileum. 

23  Ejus  finis. 

24.  Coecum  cum  processu  vermiformi. 

25.  Colon  normali  statu  adscendens  dictum. 

26.  Colon  transversum  et 

27.  colon  descendens. 

28.  Flextira  sigmoidea. 

29.  Rectum. 

30.  Lien, 

31.  Regio  foraminis  diaphragmatici. 


V I X A 


-^ug.  Otto  Fischer,  Parthenopoli  natus  d.  XX,  in.  Jan.  a.  MDCCCXVII.  patre 
Augusto,  a consiliis  urbanis,  matre  Eicon.  Helena  e gente  Gerloffiana,  quibus 
carissimis  salvis  gaudeo,  cvangelicae  reformatae  addictus  confessioni,  gymnasium  in  pa- 
tria cathedrale,  Beat.  Matthia  rectore,  et  paedagogium  Virginis  Sanctae,  quod  sub  111. 
Zerrenner  floret,  per  annos  novem  frequentavi. 

Testimonio  maturitatis  instructus  auctumno  anni  MDCCCXXXVI.  Halas  me 
contuli,  ibique  ab  111.  Gcrlach  tunc  fasces  academicos  tenente  inter  cives  academicos 
receptus,  a Beat,  Xicmcyer  medicorum  ordini  adseriptus  his  per  annum  et  dimidium 
scholis  interfui. 

111.  Gerlach  de  logice,  111.  Hinrichs  de  psychologia,  111.  d’ Alton,  qui  artem 
me  docuit  corpora  mortua  rite  secandi,  de  encyclopaedia  et  methodologia  medicinae,  de 
anatomia,  physiologia;  Beat.  Nitzsch  de  zoologia  et  helminthologia,  111.  Germar  de 
mineralogia,  111.  a Schlechtendal  de  botanice,  111.  Kamtz  de  physice,  de  chemia 
Beat.  S ch  weigg  er-S  e i d cl ; 111.  Friedlander  de  arte  formulas  medicas  rite  con- 
cinnandi, 111.  P.  Itrukenbcrg  de  pathologia  et  therapia  generali  et  speciali. 

Tum  Halensem  cum  hac  Berolinensi  universitate  commutavi  111.  Boeckh,  t.  t. 
rectore  magnifico.  Ab  111.  W agner  in  numerum  medicorum  receptus  scholas  frequentavi: 

III.  Hecker  de  pathologia  et  therapia  speciali  et  de  historia  medicinae;  Exp. 
M i t s c h er  1 i ch  de  materia  medica,  III.  Kluge  de  arte  obstetricia  et  fascias  rite  appli- 
candi, (II.  Jiingken  de  chirurgia  et  ophthalmiatria,  111.  W agner  de  politia  medica. 


Exercitationibus  clinicis  interfui:  Cei.  Triistedt  niedico-chirurgicis;  111.  Rust, 
Cei.  Dieffenbach,  Beat,  a Graefe  chirurgicis;  111.  J iingkcn  ophthalmiatricis ; Cei. 
Wolff  medicis,  Cei.  Barez  paediatricis,  111.  Kluge  obstetriciis. 

Praeterea  virorum  Exper.  Krause,  Dohlloff,  Beat.  Briiggemann  scholis 
clinicis  interfui. 

Quibus  omnibus  viris  excellentissimis,  optime  de  me  meritis,  maximas,  quas 
possum,  habeo  gratias  et  semper  habebo. 

Jam  vero  tentaminibus,  tam  philosophico  quam  medico,  et  examine  rigoroso 
coram  gratioso  medicorum  ordine  absolutis,  spero  fore,  ut,  dissertatione  et  thesibus  pu- 
blice defensis,  summi  in  medicina  et  chirurgia  honores  in  me  conferantur. 


T II  E ^ K 


1.  Bonae  valetudini  imbres  et  paludes  non  ita  noxia. 

2.  Organorum  quot  tela  tot  inflammationes. 

3.  Bustii  Pseudoerysipelas  est  inflammatio  panniculi  adiposi. 

4.  Usus  pulvinarium  aromaticorum  in  ophthalmiis  est  rejiciendus. 

5.  Sonus  clarus  et  murmur  respiratorium  redux  resorptionem  exsudati  pleuritici  sola 
non  indicant,  sed  hronchophoniae  et  aegophoniae  signa  accedant  nccesse  est. 

6.  Sensus  gustandi  a nervo  linguali  non  pendet. 

7.  In  planta  antheram  id  esse  quod  in  animalibus  ovarium  falsa  sententia. 

8.  Amnion  non  rumpatur  neve  ejiciatur  placenta  manu  violenta  nisi  periculum  in  mora  est. 


